Apstiprināts elektroniski

Liepājas Izglītības pārvaldes

vadītāja p.i. Inga Ekuze

2024. gada 04. septembrī

**LIEPĀJAS VALSTSPILSĒTAS IZGLĪTĪBAS PĀRVALDES** **VISPĀRIZGLĪTOJOŠO IZGLĪTĪBAS IESTĀŽU PEDAGOGU METODISKĀ ATBALSTA ORGANIZĒŠANAS KĀRTĪBA**

04.09.2024. 17/01-25.2.

Izdota saskaņā ar Liepājas valstspilsētas

pašvaldības domes 2023.gada 16.novembra

nolikuma Nr. 6, Liepājas valstspilsētas

pašvaldības iestādes “Liepājas Izglītības pārvalde"

nolikums” 9.17.. apakšpunktu

I. VISPĀRĪGIE NOTEIKUMI

1. Kārtība nosaka Liepājas valstspilsētas izglītības iestāžu metodiskās darbības pamatprincipus.

2. Metodisko darbu nodrošina Liepājas valstspilsētas pašvaldības iestāde "Liepājas Izglītības pārvalde" (turpmāk - LIP) sadarbībā ar pedagogu metodiskā atbalsta grupas metodiķiem un atbildīgajiem par metodiskā darba īstenošanu izglītības iestādēs.

3. Liepājas valstspilsētas pedagogu metodiskā atbalsta grupas metodiķi ir Liepājas izglītības iestādēs strādājoši pedagogi, kas aptver noteiktas specialitātes pedagoģiskos darbiniekus vai pedagogus, kas īsteno pedagoģisko darbinieku metodisko darbību Liepājā un LIP pārraudzībā, sadarbojoties ar Latvijas Republikas Izglītības un zinātnes ministriju (turpmāk IZM) un Vispārējās izglītības satura centru (turpmāk VISC).

4. Metodiskā darba organizēšanas tiesiskais pamats ir Izglītības likums, Vispārējās izglītības likums, Ministru kabineta noteikumi, LIP nolikums un citi normatīvie akti, kas saistīti ar izglītību.

II. DARBĪBAS MĒRĶI UN UZDEVUMI

5. Vispārizglītojošo izglītības iestāžu pedagogu metodiskā atbalsta organizēšanas mērķis ir metodiskā darba koordinēšana, plānošana nodrošinot kvalitatīvu atbalstu mācību procesa īstenošanā, atbilstoši valsts un pašvaldības izglītības attīstības nostādnēm.

6. Galvenie uzdevumi ir:

6.1. atbalstīt sadarbību starp pedagogiem Liepājas valstspilsētas izglītības iestādēs mācību satura un pieejas plānošanā;

6.2. veicināt mācību priekšmeta standartu un normatīvo aktu ieviešanu mācību procesā, spējīgajiem un talantīgajiem izglītojamiem nodrošināt padziļinātu mācību priekšmeta apguvi;

6.3. pārzināt jaunākos mācību metodiskos līdzekļus un citus resursus mācību priekšmetā, organizēt pieredzes apmaiņu par dažādiem resursiem, mācību līdzekļiem un materiāliem un to izmantošanas iespējām, konsultēt pedagogus, pirmsskolas izglītības iestāžu vadītāju vietniekus, metodiķus un direktora vietniekus izglītības jomā mācību līdzekļu un resursu izvēlē;

6.4. atbalstīt pedagogu profesionālo pilnveidi, noskaidrojot pedagogu vajadzības;

6.5. attīstīt un pilnveidot pedagogu savstarpējo sadarbību un dalīšanos pieredzē, sekmējot profesionālo pilnveidi un pēctecību starp dažādām izglītības pakāpēm, LIP, IZM, VISC un pedagogu profesionālajām asociācijām;

6.6. rosināt pedagogu radošo darbību un motivēt viņus tālākizglītībai;

6.7. veikt mācību priekšmeta apguves izpēti, sagatavojot un analizējot diagnosticējošos darbus pilsētas līmenī, nosakot cēloņsakarības, sagatavojot priekšlikumus pedagogiem un vadībai;

6.8. pēc nepieciešamības iesaistīties mācību stundu vērošanā, analīzē un pedagogu konsultatīvajā darbā.

III.. DARBA PROCESA ORGANIZĀCIJA

7. Pedagogi apvienojas pedagogu metodiskā atbalsta grupās, vienojoties par darbības virzieniem, katra mācību gada sākumā pedagogu metodiskā atbalsta grupa izvirza darbības prioritātes.

8. Pedagogu metodiskā atbalsta grupas: pirmsskolas izglītības posma, sākumizglītības posma, mācību priekšmetu, iekļaujošās izglītības metodiskā atbalsta grupa. Pedagogu metodiskā atbalsta grupu vada metodiķis.

9. Pedagogu metodiskā atbalsta grupu darba organizācijas formas: semināri, - praktikumi,, meistarklases, rosinātavas, pedagoģiskie lasījumi, paneļdiskusijas, lekcijas, kursi, debates, konsultācijas (grupu vai individuālas), radošo darbu skates, konkursi, iepazīstināšana ar metodiskajām izstrādnēm, metodisko ideju tirdziņi, radošās darbnīcas, pieredzes apmaiņa, analītisko materiālu izpēte, mācību stundu vērošana,, to analīze un konsultatīvais darbs ar pedagogiem, plānveida metodiskā palīdzība izglītības iestādēm u.c.

10. Pedagogu metodiskā atbalsta grupu metodiķi izstrādā mācību gada plānu un ikmēneša plānu, saskaņojot ar LIP.

11. Pedagogu metodiskā atbalsta grupu profesionālās sarunas tiek organizētas, pamatojoties uz izstrādāto mācību gada plānu.

12. Izvērtējot pedagogu profesionālo darbību un LIP ieteikumus, pedagogu metodiskā atbalsta grupu metodiķus nozīmē ar LIP vadītāja rīkojumu mācību gada pirmajam un otrajam semestrim.

13. Metodiķa dokumentācija:

13.1. darba plāns konkrētajam mācību gadam (pielikums Nr. 1), iesniedzams LIP Izglītības attīstības un metodiskā atbalsta centra Vispārējās un profesionālās izglītības atbalsta nodaļas vadītājam līdz 15. septembrim;

13.2. mēneša darba plāns, iesniedzams LIP Izglītības attīstības un metodiskā atbalsta centra Vispārējās un profesionālās izglītības atbalsta nodaļas vadītājam līdz katra mēneša 25.datumam;

13.3. pārskats par pasākumu norisi (Jotform), iesniedzams LIP Izglītības attīstības un metodiskā atbalsta centra Vispārējās un profesionālās izglītības atbalsta nodaļas vadītājam pēc katra pasākuma 3 dienu laikā;

13.4. pasākumu apmeklējuma reģistrs (pielikums Nr. 2 vai elektroniskā veidā), iesniedzams LIP Izglītības attīstības un metodiskā atbalsta centra Vispārējās un profesionālās izglītības atbalsta nodaļas vadītājam pēc pieprasījuma;

13.5. pedagogu metodiskā atbalsta grupas darba analīze par mācību gadu iesniedzama LIP Izglītības attīstības un metodiskā atbalsta centra Vispārējās un profesionālās izglītības atbalsta nodaļas vadītājam līdz 30.jūnijam.

14. Olimpiāžu darbu sagatavošana:

14.1. 1.posma (skolas) olimpiādes darbus (ja tiek veidots vienots darbs visām skolām) iesūtīt nedēļu pirms olimpiādes LIP ekspertam kompetenču un izglītības jautājumos;

14.2. 2.posma (pilsētas) olimpiādes (izņemot Valsts izglītība satura centra noteiktām olimpiādēm) darbus iesūtīt nedēļu pirms olimpiādes LIP ekspertam kompetenču un izglītības jautājumos;

14.3. Moodle olimpiādes veido metodiķis, nosūta piekļuves datus LIP ekspertam kompetenču un izglītības jautājumos;

14.4. pārskatus par 2.posma olimpiādes rezultātiem (pielikums Nr.2) iesniegt LIP ekspertam kompetenču un izglītības jautājumos 4 dienu laikā pēc olimpiādes, vai 4 dienu laikā pēc rezultātu saņemšanas no VISC;

14.5. analītiskos materiālus par Liepājas valstspilsētas diagnosticējošajiem darbiem (pirmseksāmena) 9., 10. un 11. klasi iesniegt LIP ekspertam kompetenču un izglītības jautājumos mēnesi pēc diagnosticējošā darba.

IV. PEDAGOGU METODISKĀ ATBALSTA GRUPAS METODIĶA PIENĀKUMI UN TIESĪBAS

15. Pedagogu metodiskā atbalsta grupas metodiķis pienākumus veic savas kompetences ietvaros un saskaņā ar normatīvo aktu nosacījumiem:

15.1. nodrošina darba plānošanu un izpildes īstenošanu, savlaicīgi LIP iesniedzot darba plānus, atskaites un citus materiālus pēc nepieciešamības;

15.2. regulāri apmeklē kursus, seminārus VISC, IZM, pedagogu profesionālajās asociācijās, sistemātiski pilnveidojot savu profesionalitāti;

15.3. veicina pedagogu tālākizglītošanos un sadarbību starp izglītības iestādēm;

15.4. informē pedagogus par VISC un kursos gūtajām atziņām;

15.5. organizē un īsteno pedagogu profesionālo pilnveidi, vadot profesionālās sarunas, meistarklases vai kursu moduļus;

15.6. nodrošina tolerantu attieksmi pret visiem pedagogiem, ievērojot individuālās vajadzības un pieeju;

15.7. veicina starppriekšmetu saikni mācību priekšmeta ietvaros un starpjomu saikni;

15.8. veido darba grupas – 1. un 2. posma olimpiāžu un diagnosticējošo darbu (pirmseksāmena) sagatavošanai;

15.9. piedalās olimpiāžu (1.-12.kl.) un pētniecisko darbu (4.-12.kl.) izvērtēšanā;

15.10. iesaistās mācību stundu vērošanā, analīzes procesā, pedagogu konsultatīvajā darbā un Rosinātavu organizēšanā Liepājas valstspilsētā.

16**.** Metodiķim ir tiesības:

16.1. prasīt un saņemt informāciju no IZM, VISC;

16.2. pārstāvēt Liepājas valstspilsētas pedagogu viedokli valsts un LIP līmenī;

16.3. ierosināt LIP izskatīt aktuālus izglītības jautājumus Liepājas valstspilsētā;

16.4. saņemt darba samaksu par darba izpildi, atbilstoši izglītības iestādes vadītāja rīkojumam, iekļaujot darba samaksu izglītības iestāžu tarifikācijās.

16.5. izmantot LIP kopēšanas iekārtu;

16.6. saņemt komandējuma izmaksu segšanu metodiķa darba veikšanai;

16.7. iespēju robežās izmantot LIP transportu.

V. FINANSĒŠANAS KĀRTĪBA

17. Pedagogu metodiskā atbalsta grupu vadīšanu finansē no valsts budžeta mērķdotācijām, ievērojot normatīvo aktu prasības, nosakot samaksu pēc izstrādātajiem kritērijiem. Darba samaksas apmērs nedrīkst pārsniegt 30 procentu no pedagoga mēneša darba algas.

VI.. NOSLĒGUMA JAUTĀJUMS

18. Ar šīs kārtības spēkā stāšanos, spēku zaudē Liepājas Izglītības pārvaldes 2022.gada 19.augustā apstiprinātā "Liepājas pilsētas izglītības pārvaldes vispārizglītojošo skolu mācību priekšmetu pedagogu metodiskās akadēmijas kārtība".

**Pielikums Nr.1**

**PEDAGOGU METODISKĀS ATBALSTA GRUPAS**

***……………………………..***

***MĀCĪBU PRIEKŠMETA******NOSAUKUMS***

**DARBA PLĀNS 2024./2025.M.G.**

LIEPĀJĀ

**Galvenie uzdevumi mācību gadam:**

1. Veicināt pedagogu profesionālo pilnveidi, aktualizēt metodes, mācīšanas stratēģijas, atbilstoši kompetencēs balstītam mācību saturam.
2. Attīstīt un pilnveidot pedagogu savstarpējo sadarbību un dalīšanos pieredzē, sekmējot profesionālo pilnveidi  un pēctecību dažādās izglītības pakāpēs.
3. Sniegt kvalitatīvu metodisko atbalstu pārejā uz Vienotu skolu.

|  |  |  |  |  |  |
| --- | --- | --- | --- | --- | --- |
| **Norises datums** | **Pasākums, aktivitāte** | **Mērķauditorija** | **Vieta, laiks** | **Plānotais rezultāts** | **Atbildīgais** |
| **Septembris** |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Oktobris** |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Novembris** |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Decembris** |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Janvāris** |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **Rosinātavas** |  |  |  |  |
| **Februāris** |  |  |  |  |  |
|  | **Rosinātavas** |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Marts** |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Aprīlis** |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Maijs** |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Jūnijs** |  |  |  |  |  |
|  |  |  |  |  |  |
|  |  |  |  |  |  |

Metodiķis: Vārds, uzvārds

e-pasts

Saskaņots:

Liepājas Izglītības pārvaldes vadītājs

**Pielikums Nr.2**

**Pārskats par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_olimpiādi (konkursu) 2024. /2025.mācību gadā**

|  |  |  |  |  |  |
| --- | --- | --- | --- | --- | --- |
| **Izglītības iestāde** | **Dalībnieku skaits, kas piedalās** | **Godalgotās vietas (skaits)** | | | |
| **1.p.** | **2.p.** | **3.p.** | **Atzinība** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Liepājas valstspilsētas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ olimpiādes rezultāti**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Vārds, uzvārds** | **Skola** | **Klase** | **Rezultāts** | **Pedagoga vārds, uzvārds** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |